cyanic-selkie/wikianc huggingface dataset:
ברי סחרוף
שנות התשעים
בשנת 1990 הוציאו סחרוף ופורטיס את האלבום "". באלבום זה זכה סחרוף לקרדיט מלא, והוא יצא תחת השם "פורטיסחרוף". האלבום כלל להיטים כמו "ניצוצות", "חלום כחול", "אין קץ לילדות" ו"אמריקה". סחרוף הפיק מוזיקלית את האלבום, והלחנים לכל השירים היו משותפים לסחרוף ולפורטיס.
העשור הראשון של המאה ה-21
לאלבומה של שרון רוטר שיצא באותה שנה כתב והלחין סחרוף מספר שירים, ובהם את הלהיט הגדול ביותר באלבום, "ארוץ אליך", שכתב והלחין במשותף עם רוטר. באותה שנה התארח סחרוף במספר אלבומים של אמנים אחרים. באלבומה של להקת הדג נחש "לזוז" שר יחד עם הלהקה את השירים "קמתי" ו"בלה בליסימה". באלבומם של צמד "הבליינים" "שירים של מלחמות" השתתף בשיר "השד", ובאלבומה של חוה אלברשטיין "מוצאי חג" שר בדואט עם אלברשטיין את השיר "הצל". סחרוף השתתף גם באלבום ההופעה של אושיק לוי "אבל כולם", ושר יחד עם לוי את השיר "שמור את עצמך". כמו כן הקליט סחרוף באותה שנה בדואט עם מוקי גרסה מחודשת לשירו של שלום חנוך "מחכים למשיח".
במאי 2009 הוציא סחרוף אלבום נוסף במשותף עם רע מוכיח, "אבן גבירול, אדומי השפתות", שכלל את לחניהם לשיריו של המשורר שלמה אבן גבירול. מהאלבום הצליח במיוחד השיר "מה לך יחידה". את האלבום ליווה סיבוב הופעות קצר באוקטובר 2009, שכלל שלוש הופעות בלבד בירושלים, בתל אביב ובבאר שבע. הסיבוב זכה להצלחה גדולה ולביקורות מהללות.
העשור השני של המאה ה-21
בשנת 2010 הקליט סחרוף בדואט עם רונה קינן גרסה מחודשת לשירו של שלמה ארצי "סיטואציה", במסגרת האלבום "פעמון" של מלחין השיר, עדי רנרט. באותה השנה, במסגרת הפרויקט "רישומי פחם בצבע" שבו ביצעו אמנים את שירי אלבומו של מאיר אריאל "רישומי פחם", ביצע סחרוף את השיר "חיית הברזל".
טומי טיילור
טיילור החל את הקריירה בבארנסלי, ועבר ב-1953 למנצ'סטר יונייטד. על אף ששיחק רק חמש שנים בקבוצה בטרם מצא את מותו, הוא זכור כאחד מגדולי החלוצים במועדון בכל הזמנים.
תרבות ישראלית אלטרנטיבית
שנות השמונים
ביטויים למוזיקת שוליים בישראל אפשר למצוא כבר בחצי הראשון של שנות השבעים עם להקת זינגלה, שהתמחתה במוזיקת רוק מתקדם ובטקסטים יוצאי דופן.
יהוא ירון
שיתופי פעולה נוספים
בשנת 2019 הפיק את אלבומה "הגוף הזה" של הזמרת שחר גוטמן.
ירון קנר
כעיתונאי
כחודשיים לפני רצח יצחק רבין חדר קנר לארגון אייל שבו היה חבר יגאל עמיר. במהלך גיוסו לארגון ביקר בביתו אבישי רביב ולאחר מכן קיים קנר מפגשים עם יגאל עמיר וחגי עמיר בחברון והיה מיועד להשתלב בפעילות הארגון כמדריך נשק. מטרת התחקיר הייתה לבחון את כוונות הארגון וחבריו, לאור איומיהם הפומביים על ראש הממשלה דאז יצחק רבין. התחקיר העיתונאי שתוכנן להמשך מספר חודשים, נקטע באמצעו עם רצח רבין. קנר פרסם מיד לאחר הרצח סדרת כתבות על מפגשיו עם יגאל עמיר ושאר חברי הארגון.
משה ארבל
ראשית חייו
משה למד בבית הספר הממלכתי-דתי נצח ישראל לבנים, בתלמוד תורה שארית ישראל, ובהמשך בישיבת נחלת דוד בפתח תקווה. בשנת ה'תש"ס, בהיותו כבן 16, כתב חיבור הלכתי בשם "וישמע משה", וכשנה לאחר מכן, חוברת הלכתית "וחי בהם" על דיני פיקוח נפש. לאחר נישואיו, למד בכולל אברכים 'מדרש הרמב"ם' במשך חמש שנים והוסמך לרבנות.
השלים לימודי בגרות וכן תואר ראשון ותואר שני במשפטים בקריה האקדמית אונו, את השני סיים בהצטיינות. התמחה בבית המשפט השלום ברמלה. בוגר קורס דירקטורים בקמפוס החרדי בקריה האקדמית אונו, למד לימודי תעודה בבית הספר למנהל עסקים מטעם אוניברסיטת הרווארד. כיום הוא תלמיד לתואר שלישי במשפטים באוניברסיטת רייכמן.
חבר כנסת
ביוני 2021 תמך באופן אקטיבי במאחז הבלתי-חוקי אביתר והביא אליו חומרי בניין, בניגוד לצו של מפקד פיקוד המרכז שאסר על כך.
שר הפנים והבריאות
באפריל 2023 מונה ארבל לכהן כשר הפנים והבריאות במקומו של השר הקודם, אריה דרעי, שפוטר מתפקידיו לאור פסיקת בג"ץ בעניינו.
במאי 2023 הודיע ארבל על שינוי המעמד של גני תקווה וכפר קרע ממועצה מקומית לעיר. באותו החודש הודיע ארבל על הורדת הגיל להוצאת דרכון לתוקף של עשר שנים מ-18 ל-16. טרם השינוי, תוקפו של דרכון שהוצא על ידי אזרח ישראלי בן פחות מ-18 היה חמש שנים בלבד.
לוקה אנטונלי
קריירת מועדונים
בקיץ הושאל לבארי מהסרייה ב' עד לסיום העונה. לאחר שרשם יכולת טובה בינואר הושאל לפארמה מהסרייה א'. ב-16 במרץ 2008 ערך את הופעת הבכורה שלו בקבוצה במשחק הליגה נגד ליבורנו. ביוני חתם בפארמה תמורת 750 אלף אירו עבור מחצית מכרטיס השחקן שלו. בקיץ לאחר מכן, השלימה פארמה את הרכישה ושילמה 1.75 מיליון אירו נוספים.
בפברואר חזר לקדנציה שנייה במילאן כאשר חתם בה לשלוש וחצי שנים. ב-7 בפברואר ערך את הופעת הבכורה שלו בקבוצה בהפסד 1–3 נגד יובנטוס כאשר אנטונלי אף הבקיע מנקודת הקרן את שערו הראשון במדי מילאן.
יום טוב של ראש השנה תרס"ו
יום טוב של ראש השנה תרס"ו הוא שמה של סדרת מאמרים ('המשך', בעגה החב"דית) בת שישים מאמרי חסידות, שנכתבו על ידי אדמו"ר הרש"ב במהלך שנות ה'תרס"ו-ה'תרס"ח (1906-1908). כינויה הרווח בחסידות חב"ד הוא המשך סָמֵ"ך וָא"ו.
אברהם טיקטין
ביוגרפיה
נשא את אסתר בת ר' ארון קוטנר. ושם חמותו פריידל.
יום טוב של ראש השנה תרס"ו
התהוות 'יש מאין'
המקובלים הראשונים (הרמ"ק, הרמ"ע והאר"י) דנו בביאור השם אור-אין-סוף, שנקרא בשם 'אין סוף' ולא 'אין תחילה', דעת הרמ"ק היא שדרגה זו היא הבורא, דעת הרמ"ע היא שזהו הרצון, דעת האר"י היא שזה נעלה מהרצון, אך אינו עצמות הבורא. לדעת הרמ"ק זהו מפני שאין לתת קדמות לשום דבר חוץ מעצמותו. אך הרבי לא מקבל זאת, מפני שאין הקב"ה עצמו יכול להיות מקור לעולמות, כי בבריאתן הוא יוכרח להשתנות לפיהן. ולכן לדעת רבינו ההתהוות יש מאין היא מהאור, שהוא אין ואפס לגבי עצמות הבורא, ומכל מקום יש בו כח אין-סוף (בדוגמת משל מאור שהוא מעין המאור).
יוהנס אוולד
ביוגרפיה
בהמשך הוא רב עם המשפחה ועזב את קופנהגן לטובת עיירה בחוף הים הבלטי. במשך שנים הוא סבל ממחלות שונות כולל אלכוהוליזם ושיגרון.
ירכבתום
תקופת מלוכתו
את ירכבתום ירש ירים-לים השלישי, שהיה אחיו ואולי בנו.
הרכבת הקלה בבאר שבע
הרכבת הקלה בבאר שבע היא מערך תחבורה ציבורית עתידי להסעת המונים בבאר שבע באמצעות רכבת קלה.
הר קלירי
הפסגה מתנשאת מעל בקע פא טיו טיו, שמצפון לפסגה.
צפרות הולנדית
צפרות הולנדית (באנגלית: Dutch Birding), במקור נקרא Journal of the Dutch Birding Association, וכיום נקרא International journal on Palaearctic birds, הוא מגזין אורניתולוגיה וצפרות היוצא לאור על ידי איגוד הצפרות ההולנדי שבסיסו באמסטרדם. הוא הוקם ב-1979 והעורך הראשי שלו הוא ארנוד ואן דן ברג.
אלייז'ה בורק
Total Nonstop Action Wrestling (2009–2013)
דינרו שב לפעילות ב-1 ביולי ומיד איתגר את קורט אנגל, שדורג במקום השמיני מבין עשרה על ידי הוועדה לאליפות TNA. השניים התחרו ביניהם באירוע ויקטורי רוד, שנערך עשרה ימים לאחר מכן, בקרב שבו דינרו הפסיד לאנגל. לאחר מכן, דינרו פתח בפיוד נגד מר אנדרסון, שלאחרונה הפך לדמות הטובה ורצה להוכיח שהוא לא אותו אדם שתקף אותו חודשיים קודם לכן על ידי כך שהוא נחלץ לעזרתו של מאט מורגן. ב-19 באוגוסט, אליפות העולם במשקל כבד של TNA התפנתה ודינרו הוכנס לטורניר בן שמונה משתתפים אשר קבע את האלוף החדש. בסיבוב הראשון הוא ניצח את מורגן. בחצי הגמר אשר התקיים באירוע נו סרנדר, הוא פגש את מר אנדרסון, בקרב שבו דינרו הפסיד ועקב כך הודח מהטורניר.
חזרה לארגונים העצמאיים (2017–היום)
מאז שעזב את TNA, הוא התאבק בעיקר עבור ארגון ההיאבקות מפלורידה, Fighting Evolution Wrestling (FEW). הוא הופיע בישראל ב-16 באוקטובר 2018, כשניצח את אייל סמיילי בקרב כחלק מהמופע "Glory" של הארגון All Wrestling Organization (AWO), שהתקיים בנתניה; מופע זה סבב סביב התחרות בין מתאבקי הארגון המקומי לבין מתאבקי הארגון הזר, FEW.
משרד החוץ (האימפריה הרוסית)
היסטוריה
בשנת 1858 הועבר התחום הטקסי מתחום שיפוטו של משרד החוץ והועבר למשרד משק הבית הקיסרי. ב-22 במאי 1868 אורגנה עבודת המשרד שהחל לספק יחסים פוליטיים עם ממשלות זרות, חסות בארצות זרות על סחר רוסי ואינטרסים רוסיים בכלל, עתירה להגנה משפטית על נתיני רוסיה בענייניהם מחוץ למדינה, סיוע במענה לדרישות החוק של זרים בענייניהם ברוסיה.
מבוא כרמל
פארק מדע ותעשייה מבוא כרמל הוא פארק תעשייה המצוי ברמות מנשה, מזרחית למחלף עין תות ומערבית לכביש 672, דרומית למושב אליקים. הפארק נמצא בבעלות משותפת של ארבע רשויות מקומיות: יקנעם עילית, דלית אל-כרמל, עספיא ומועצה אזורית מגידו, שוכן בתחום השיפוט של האחרונה ונכלל במרחב ביוספרי רמות מנשה. ב-2013 החל שיווק מגרשים בפארק ומאז הוקמו בו מרכזים לוגיסטיים, מתחם משרדים ומסחר ומתי מעט מפעלים, הגדול שבהם הוא מפעל אוניפארם, אשר נחנך ב-2017.
מקס ואגנר
מקס ואגנר (באנגלית: Max Wagner; נולד ב-24 באפריל 1998) הוא כדורסלן אמריקאי-ישראלי, המשחק בעמדות הפאוור פורוורד והסנטר במכבי אשדוד.
חתול לוננסיס
חתול לוננסיס המכונה גם חתול מרטל (שם מדעי: Felis lunensis) הוא מין נכחד מהסוג חתול, שחי במשך תקופת הפליוקן והפליסטוקן לפני 2.5 עד 0.0781 מיליון שנה מזמננו.
ג'פרי אשבי
ביוגרפיה
בשנת 1993 הוא סיים לימודי תואר שני בהנדסת אווירונאוטיקה באוניברסיטת טנסי.
נמל החלל הפסיפי - אלסקה
היסטוריה
לחברה שמנהלת את האתר קיים חוזה רב שנתי עם הסוכנות להגנה מפני טילים במסגרת ניסוי מערכת הגנה מרחבית בגובה רב ועם מספר חברות פרטיות. בשנת 2019 באתר בוצעו ניסויים של חץ 3.
יבגני סובה
ביוגרפיה
בשנת 2014 עזב את ערוץ 9 והחל את עבודתו בערוץ הבינלאומי בשפה הרוסית RTVI. מספטמבר 2014 עד ינואר 2019 הגיש את התוכנית ״השבוע בישראל״. ב-3 בפברואר 2019 הודיע עם אביגדור ליברמן על הצטרפותו לישראל ביתנו לקראת הבחירות לכנסת העשרים ואחת. הוא הוצב במקום השלישי ברשימת ישראל ביתנו ונכנס לכנסת. הוא הוצב שוב במקום השלישי ברשימה של ישראל ביתנו לבחירות לכנסת העשרים ושתיים,בחירות לכנסת העשרים ושלוש ובבחירות לכנסת העשרים וארבע, נבחר בכולן לכנסת. בכנסת ה-24, כיהן יו"ר הסיעה וסגן יושב ראש הכנסת
קולט אביטל
במשרד החוץ
במהלך לימודיה בירושלים החלה לעבוד במשרד החוץ כמזכירה. לאחר סיום לימודיה הגישה בקשה להתקבל לתפקיד דיפלומטי בשירות החוץ הישראלי, והיא הייתה בין הנשים הראשונות שעברו את הבחינות לצוערי משרד החוץ. למרות זאת שובצה תחילה כמזכירה בקונסוליה הישראלית בקנדה, שם שהתה שלוש שנים במהלכם קודמה לתפקיד קצין עיתונות. רק לאחר שנתיים נוספות צורפה לסגל הדיפלומטי. בספטמבר 1973 יצאה לבריסל בשליחות רשמית ראשונה כדיפלומטית, בתפקיד נספח עיתונות. אחר כך עברה לקונסוליה בבוסטון, בתפקיד קונסול הסברה ועיתונות.
חברת הכנסת
בפברואר 2000, יזמה את הקמת ועדת החקירה לבדיקת נושא איתור והשבת נכסים של נספי השואה בישראל. הוועדה איתרה נכסי קורבנות השואה, בשווי של כמיליארד שקל, שהופקדו בחמישה בנקים בישראל ונכסי נדל"ן, בעיקר קרקעות, שנרכשו לפני השואה. בעקבות פרסום מסקנות הוועדה החלה במאבק להשיב את הנכסים ליורשי הנספים וניצולי שואה. במיוחד התנהל מאבק נגד בנק לאומי שסירב לשתף פעולה עם הוועדה. אחר כך יזמה גם את הקמתה של החברה לאיתור ולהשבת נכסים של נספי השואה. החברה איתרה בישראל נכסים בשווי של 2.1 מיליארד שהושבו לניצולים וליורשים.
קרחון הוליסטון
קרחון הוליסטון (באנגלית: Houliston Glacier) הוא קרחון הזורם בין רכס ניל ורכס קוורציט המערבי, בחוף פנל בארץ ויקטוריה שבאנטארקטיקה. קרחון הוליסטון הוא קרחון יובלי, הזורם לכיוון צפון מערבי, ומהווה יובל של קרחון בלק.
טונאקאטקוטלי
על פי המיתולוגיה האצטקית, טונאקאטקוטלי אחראי על פריון האדמה, ועל היבולים. במיתולוגיה האצטקית טונאקאטקוטלי הפריד בין האדמה לבין הים בעת בריאת העולם, ולאחר הפרדה זו ברא את אומטקוטלי ואומקיהואטל.
Storyteller
ביקורות והצלחה
כמו כן, האלבום הגיע גם למקום הראשון באוסטרליה ולמקום השלישי בקנדה. נכון לאוקטובר 2016 מכירות האלבום עומדות על מיליון עותקים בארצות הברית ובכך נהיה זכאי למעמד פלטינה במדינה מה שהופך אותו לאלבום השישי שלה להיות זכאי למעמד פלטינה או יותר במדינה.
אוורט דירקסן
שירותו הצבאי
את הכשרתו הראשונית בארטילריית שדה השלים בבסיס הטירונים פורט קסטר שבמישיגן. את שירותו הסדיר מילא עם יחידתו במחנה ג'קסון שבקרוליינה הדרומית, והגיע לדרגת סרג'נט. דירקסן נסע לצרפת בשנת 1918, ולמד בבית הספר לארטילריה ובתוכנית להכשרת קצינים בסומיר. הוא קודם לדרגת לוטננט שני והוצב ברגימנט ארטילריית השדה ה-328, יחידה שהשתייכה לאוגדת חיל הרגלים ה-85. דירקסן הוכשר כמשקיף אווירי, וביצע "קניין יעדים" (Target acquisition) והערכת נזקים של הפצצות הארטילריה בגזרת סן-מִיִיֶל כחבר בפלוגות הבלונאות ה-13 וה-19 של הרגימנט ה-328. בהמשך מילא אותו תפקיד עבור פלוגת הבלונאות ה-69, יחידה של הקורפוס הרביעי. לאחר מכן שירת באגף סגל המודיעין (G-2) במטה הקורפוס הרביעי. לאחר המלחמה נשאר דירקסן ב מטעם הקורפוס הרביעי עד אמצע 1919. הוא מיאן להצעה שביקשה ממנו להישאר בגרמניה בשל שליטתו בשפה הגרמנית, ומששוחרר מהצבא שב לפיקין.
בסנאט של ארצות הברית
על הצעת הפשרה של האמפרי אמר דירקסן: ב-22 במרץ 1966 הציג דירקסן תיקון חוקתי שאפשר למנהלי בתי ספר ציבוריים לערוך תפילה מאורגנת בידי התלמידים. הצגת התיקון באה כתגובה לפסק הדין "Engel v. Vitale" של בית המשפט העליון, שאסר תפילות בבתי ספר ציבוריים. מתנגדי התיקון של דירקסן גרסו הוא מפר את עקרון הפרדת הכנסייה מהמדינה, ולבסוף זכה לתמיכה של 49 סנאטורים בלבד, הרבה מתחת לרף המינימלי של 67 סנאטורים הדרושים לתמיכה כדי להעביר תיקון לחוקת ארצות הברית.
חוסה אמדור דה לוס ריוס
תפיסת תולדות היהודים בספרד של ימי הביניים
בשל שיתוף פעולה זה עם המוסלמים צריכים היו היהודים להיות שנואים מאוד בממלכות הנוצריות שהתחילו להתייסד בצפון הנוצרי לאחר הכיבוש המוסלמי, אולם הצורך בביסוסן ובחיזוקן הכלכלי של הממלכות שלא היה יכול להתבסס רק על אצילים ואיכרים הביא את השליטים להזמין את היהודים להתיישב בקירבן בשל יכולותיהם המסחריות והתעשייתיות. היהודים להתבסס בממלכה ולהגיע למעמד חברתי גבוה ולזכות בפריבילגיות נרחבות מידי המלוכה. אולם לדעת אמדור, דווקא בשל כך בשל מעמדם החברתי הגבוה, שנאו ההמונים הנוצריים את היהודים ובמחצית השנייה של המאה הארבע-עשרה כאשר נחלש כוחם של מוסדות המלוכה החלו לתקוף את היהודים במספרים גדולים והולכים. בשנת 1391 נערכו אף מהומות אנטי יהודיות בכול רחבי הממלכה שנקראו בשם פרעות קנ"א. תוצאות הפרעות היו חורבן טוטאלי, הרס קהילות שלמות, והיטבלות מאונס של יהודים רבים על מנת להינצל מהטבח. כתוצאה מכך הצטרפה לחברה הנוצרית קבוצה חדשה של צאצאי יהודים שנחשבו נוצרים על פי דתם ונקראו בשם קונברסוס. קונברסוס אלו הצליחו במהלך המאה החמש עשרה לתפוס משרות בכירות בחברה הנוצרית דבר שגרם להתנגדות מצד הנוצרים הוותיקים שהאשימו אותם בהתיהדות. התנגדות זו הביאה להקמת האינקוויזיציה כבית משפט שמטרתו לחקור ולהעניש את הקונברסוס שנחשבו נוצרים על פי הדוקטרינה הנוצרית על פשעי ההתיהדות. אמדור דה לוס ריוס סירב לראות בקונברסוס מתייהדים בסתר כטענת תומכי האינקוויזיציה, ואת כל ההאשמות של מתנגדי הקונברסוס הוא פתר כמבוססים יותר על שנאה ועוינות דתית וגזעית מאשר על עובדות בשטח. הוא אכן הודה שבסופו של דבר נמצאו קונברסוס שהתיהדו והאינקוויזיציה לא תמיד טעתה בהערכותיה אולם סבר כי ההתיהדות הייתה תגובה לרדיפותיה של האינקוויזיציה ולא תוצאה של הקמתה. בכך הקדים את תפיסתו של החוקר בן ציון נתניהו. זאת באשר לקונברסוס, אולם בניגוד להם טען אמדור התדרדר מאוד מצב היהודים במאה החמש עשרה, והיחסים בינם לנוצרים הגיעו לנקודת רתיחה. הנוצרים ערכו ביהודי מעשי טבח המוניים, והיהודים לעומתם נקמו באמצעות מעשי רצח של נוצרים אינדיבידואלים. אמדור לא שלל לגמרי את עובדת קיומן של עלילות הדם, והאמין באמיתות חלק מההאשמות כגון רצח הילד הקדוש מלה גוורדיה.
פריץ הונקה
ביוגרפיה
כעת רווק, עבר הונקה להתגורר בבית ברחוב זיישטראסה מספר 74 ב. לאחר חמש שנים, ב-1972, הכיר בת זוג חדשה בשם אירמגרד אלברכט אשר עברה להתגורר עמו בדירתו. ב-15 באוגוסט אותה שנה ניסה לכפות על אישה בשם רות דאפנר לקיים יחסי מין עמו ועם אלברכט, וכן לאנוס אותה. דאפנר נמלטה מדירתו בעודה עירומה והגיעה לתחנת המשטרה, בה נחקרה והגישה תלונה נגדו, בטרם פונתה לבית החולים. הונקה נעצר ב-4 באפריל ונידון לשלם קנס בגובה של כ-4,500 מארקים, על אף שאישומי האונס נגדו הופלו.
הרציחות
קורבנו הידוע הראשון הייתה אליזבת גרטראוד בראואר בת ה-42, ספרית אשר עבדה לסירוגין בזנות לצורך השלמת הכנסה, ונרצחה ככל הנראה בדצמבר 1970. בראואר הובאה לדירתו של הונקה בידי אני וכטמייסטר, חברתו הקרובה, שם דרש הלה משתיהן לקיים עמו שלישייה, אך משסירבה בראואר רצח אותה. ראשה, שדייה, ידייה ואחת מרגליה נמצאו במגרש גרוטאות לא רחוק מביתו ב-2 בנובמבר 1971, ומתוך התקדמות ריקבונם הסתמן כי שכבו במקומם לפחות שנה. מציאת הראש אפשרה לחוקרי מקרי המוות לפתוח במלאכת שחזור פניה של בראואר על פי עצמות הגולגולת, בניסיון לבאר את זהותה. גופה השלם אותר רק כעבור מספר שנים ולאחר מעצרו של הונקה, אשר החביא אותו, יחד עם חלקי אדם נוספים, בתוך קירות דירתו.
הבחירות לרשויות המקומיות בישראל (1978)
תוצאות הבחירות
בכפר סבא ניצח מועמד המערך זאב גלר שקיבל כ-67.8% מהקולות. רשימתו קיבלה כ-9 מושבים ואילו רשימות הליכוד והמפד"ל קיבלו כשלושה מושבים לכל רשימה.
בעיר נהריה ניצח מועמד המערך אפרים שריר עם 54% מהתמיכה. מועמדי המערך ניצחו גם בערים בנצרת עלית (מנחם אריאב), עכו (ישראל דורון), קריית ים (בנימין אברהם), צפת (אהרן-רפאל נחמיאס) ופתח תקווה (דב תבורי).
בראשון לציון ניצח ראש המועצה המכהן חנניה גיבשטיין.
אמיר לביא
אמיר לביא (נולד ב-8 באוגוסט 1989) הוא כדורגלן ישראלי, המשחק בעמדת הקשר התקפי בהפועל רעננה. לביא הוא בן דודם של הכדורגלנים חיים רביבו, דוד רביבו ושי רביבו.
קריירה
בספטמבר חתם לביא בהפועל אשקלון מהליגה הלאומית.
ליאור אליהו
במכבי תל אביב ובספרד
בתום אותה העונה חתם בקבוצת קאחה לבורל ויטוריה הספרדית לשלוש עונות. עם קבוצתו החדשה הגיע לרבע גמר יורוליג וזכה עימה באליפות ספרד לאחר ניצחון מרשים בסדרת הגמר על ברצלונה, אלופת היורוליג. במשחק האחרון של סדרת הגמר הוביל את קלעי הקבוצה עם 18 נקודות.
תארים
הישגים אישיים:
מייק טובי
קריירת משחק מקצועית
במרץ 2017 הצטרף לקבוצת ולנסיה הספרדית. עד לסיום העונה שותף בשלושה משחקים עם הקבוצה, כמחליפו מהספסל של בויאן דובלביץ', וזכה עמה באליפות ליגת העל הספרדית הראשונה בתולדותיה.
שמעון הוברבנד
הרב שמעון הוברבנד (כ"ח בניסן תרס"ט, 19 באפריל 1909-אוגוסט 1942) היה רב, סופר והיסטוריון. הוא פעל רבות בגטו ורשה ובין השאר ניהל את המדור הדתי של החברה היהודית לעזרה הדדית ונבחר למועצת הרבנים של גטו ורשה, היה חבר הנהלה של ארכיון עונג שבת בניהולו של עמנואל רינגלבלום.
לפני השואה
נולד בחנצ'ין ליד קיילצה בפולין. התחנך אצל אבי אמו, האדמו"ר ר' שמואל חיים הלוי הורביץ מחנצ'ין, שהסמיכו לרבנות. כתב כבר בצעירותו סיפורים בעברית וביידיש. לאחר שעבר לפיוטרקוב שבמחוז לודז' ייסד את "החברה למדע יהודי" שבמסגרתה עסק בשאלות על עיקרי האמונה לאור המדע המודרני. בנוסף לימד תולדות ישראל, וכתב מאמרים שונים בתולדות ישראל כמו על חיי היהודים בפולין ורופאים יהודיים, בדת ומדע.
קוליקיב
יהודי קוליקיב
התיעוד הראשון לישיבת יהודים בעיירה הוא משנת 1544, אך יישוב זה נקטע במהלך פרעות ת"ח ות"ט. במחצית השנייה של המאה ה-17 שוקמה הקהילה בעיירה, ונבנה בה בית כנסת.
בדיחה אידית מפורסמת הייתה נפוצה לגבי היהודים המתווכחים על חשיבות קהילתם או מנהיגם, והביטוי לנושא של מה בכך היה: "ער קלערט צי קוליקאווער בייגל, זענען גרוסער פון די לעמבערגער" (הוא בודק אם הבייגל של קוליקוב נראה גדול יותר מזה של למברג-לבוב). הביטוי גם מזלזל בייחוד שהחשיבו סוחרי הלחם המיוחד של קוליקוב שרובם היו יהודים.
ביום ראשון ד' בתמוז תש"א ה-29 ביוני 1941, במהלך מבצע ברברוסה, נכבשה העיירה בידי הגרמנים, וב-1 ביולי 1941 ו' בתמוז תש"א, תקפו שוטרים אוקראינים בליווי הצבא הגרמני את יהודי העיירה, וביצעו בהם מעשי התעללות ושוד. כ-100 שוטרים גרמנים שהגיעו כעבור מספר ימים לעיירה לשם חופשה, ביצעו גם הם מעשי התעללות, רצח ושוד בקרב יהודיה, ובהמשך, הוטל על הקהילה לשלם סכום כופר גבוה לשלטונות. בד בבד, יודנרט אשר מונה בעיירה נצטווה לספק לגרמנים עובדי כפייה יהודים, שחלקם הוחזקו בתנאי רעב ועינויים בשני מחנות עבודה, בכפרים הסמוכים ויסנבורג וצ'ורטקוב, תוך רצח רבים מהם.
אברהם אבלי קוסובסקי
צאצאיו
בנו הוא הרב חיים יהושע קוסובסקי (1960-1872), 'בעל הקונקורדנציות' (אוצר לשון המשנה, התלמוד, תרגום אונקלוס). נכדו הוא הרב בנימין קוסובסקי שסיים את מפעלו של אביו (אוצר לשון תלמוד בבלי, השמות בתלמוד הבבלי, תוספתא, מדרשי ההלכה). נכד נוסף הוא הרב משה קוסובסקי, שכתב את הקונקורדנציה לתלמוד הירושלמי.
Honest Reporting
היסטוריה
את המימון להקמת אתר אינטרנט השיגו המייסדים ב-2001 מארגון אש התורה.
באוגוסט 2006 הוקמה אמותה בישראל בשם דיווח נאמן כדי לקדם את עבודת HonestReporting בארץ.
מונדו דפורטיבו
היסטוריה ופרופיל
המונדו דפורטיבו והספורט הם עיתוני הספורט הנפוצים ביותר בקטלוניה.
מפרץ עומאן
היסטוריה
ב-13.6.2019 הותקפו שתי מכליות נפט ליד עומאן אחת מהן טבעה. איראן הואשמה בתקיפה והכחישה.
Soap (שיר)
רקע וכתיבה
השיר נכתב על ידי מלאני מרטינז, אמילי וורן וקייל שירר והופק על ידי קייל שירר גם כן. איגוד תעשיית ההקלטות הקנדי העניק לשיר את תואר הזהב, על מכירות של למעלה מ-40,000 עותקים במדינה. בנוסף לשיר עצמו, יצאו שישה רמיקסים רשמיים שלו.
סביבון
סביבון (כרכר) הוא צעצוע המסתובב על צירו. הסביבונים הנפוצים מופעלים על ידי סיבובם באמצעות אצבעות כף היד, אך יש גם המופעלים באמצעות חוט (פורפרה) או באמצעות מנגנון הפעלה מכני. לאחר הפעלתו הסביבון מסתובב זמן מה סביב צירו, לעיתים גם תוך התקדמות במישור, עד שהחיכוך מביא לעצירתו.
פיזיקה
הסביבון מקבל תנע זוויתי התחלתי באמצעות סיבוב התחלתי, וממשיך להסתובב ("לרקד") בהתאם לחוק שימור התנע הזוויתי והודות למידת החיכוך הקטנה שיש לסביבון עם המשטח עליו הוא מסתובב, מכיוון שהוא רוקד על חוד דק. משך סיבובו של הסביבון תלוי במספר גורמים: תנועת הסביבון מתוארת מתמטית בקירוב בעזרת משוואות אוילר.
סביבון חנוכה
לסביבון ארבע דפנות, שעל כל אחת מהן מסומנת (מגולפת, חרוטה או צבועה) אות. האותיות מייצגות גורלות העולים במהלך המשחק. לסביבון המסורתי יש צורה של קובייה עם חוד מצד אחד, ובצד השני יש מקל קצר. על ארבע הפאות הנותרות של הקובייה, שנמצאות בין המקל לחוד, רשומות אותיות.
פרסי אימג'ן
פרסי אימג'ן (באנגלית: Imagen Award, בספרדית: Imagen, פירושה תמונה), הוא פרס המוענק על ידי קרן אימג'ן, ארגון המוקדש ל"עידוד והכרה חיוביים של אומנות של לטינים בתעשיית הבידור". כדי להתמודד לפרס אימג'ן, פרויקט או אדם כאחד, חייבים לעבור תהליך סדור. נשיאת קרן אימג'ן היא הלן הרננדז.
Rise and Kill First
תוכן הספר
הספר גם מתייחס לחיסולים שביצע המוסד לבקשת ממשלות ומנהיגים זרים, בהם לכאורה מלך מרוקו חסן השני.
ארגון המגן
רקע וסיבות להקמת הארגון
במשך שנות כיבוש השמירה, היה "השומר" - שהוקם ב-1909 - ארגון השמירה המרכזי והבולט ביישוב העברי הקטן. זה היה ארגון סגור, בעל מספר חברים מצומצם ותנאי קבלה נוקשים. על מנת שאדם יתקבל כחבר מן המניין לארגון "השומר" היה עליו לשמור זמן מה במושבות (לעיתים אפילו שנתיים – שלוש), ולאחר מכן, באספת חברים של "השומר", הוחלט אם לקבלו.
ארגון המגן וניל"י
בודדים בין חברי הארגון היו גם חברי ניל"י (כגון חיים דב בלינקוב) או שידעו על חברותו של יוסף במחתרת.
הסכסוכים עם ארגון השומר
אמצעי נוסף של לחץ שהופעל על "המגן", היה בכך שרחל ינאית וחברים אחרים מארגון "השומר" ניסו לשכנע, ללא הצלחה, אחדים מחברי "המגן" שיפרשו מהארגון.
הר גאוס (ארץ ויקטוריה)
גילוי ומיפוי ההר
ההר התגלה על ידי המשלחת הבריטית הלאומית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904.
מקור השם
משלחת דיסקברי נתנה להר את שמו.
רוברט פינסקי
ביוגרפיה
פינסקי היה מראשוני המשוררים האמריקאים שהכירו בכוח העצום של האינטרנט לקידום השירה. הוא יזם והשתתף בכמה מיזמי רשת, אמריקאים וכלל עולמיים, לקידום השירה כשליחה לעולם טוב יותר.
פרסים וציונים שזכה בהם על כתיבתו
רוברט פינסקי נתמנה ל"משורר הקונגרס" האמריקאי, וכיהן בתפקיד בין שנת 1997 ושנת 2000.
The Dark Side of the Moon
Speak to Me
קטע מוזיקלי אינסטרומנטלי אוונגרדי הפותח את האלבום. את הקרדיט על השיר קיבל המתופף, ניק מייסון שבדרך כלל נכלל בקרדיטים של יצירות הלהקה רק יחד עם חברי להקה נוספים. לאחר עזיבתו של מנהיג הלהקה, רוג'ר ווטרס, טען זה שהקרדיט היה "מתנה" למייסון.
Any Colour You Like
משמעות נוספת לשיר היא חוסר הבחירה בחייו של אדם בחברה, בעוד הוא מצוי באשליה שאכן יש לו אפשרויות בחירה. רוג'ר ווטרס תיאר כך את מוכרי החרסינה בקיימברידג': "אם היה להם סט של צלחות חרסינה, וכולן היו באותו הצבע, הם היו אומרים- 'את יכולה לקבל אותם מותק.. עשרה פני, בכל צבע שתרצי, הן כולן כחולות'. אם כך זה מעניין.. הם מציעים בחירה במקום שהיא איננה [...] אתה יכול לבחור אבל בסוף הכל כחול"
Eclipse
את השיר שר רוג'ר ווטרס וליוו אותו דייוויד גילמור וריצ'רד רייט. אחרי שווטרס עזב את הלהקה, שר גילמור את השירה המובילה בהופעות החיות. השיר הוכנס לאלבום ה"טוב ביותר" של הלהקה, Echoes: The Best of Pink Floyd.
גרסאות כיסוי
להקת המחווה המובילה בישראל - Echoes - Pink Floyd Tribute Band, מבצעת את האלבום במלואו באופן קבוע במהלך הופעותיה בהרכב המונה 10 נגנים. בשנת 2015 חברה הלהקה למנצח והמפיק גיל שוחט ויחד הם העלו את המופע ECLIPSE בו הלהקה ביצעה את שירי האלבום.
גביע הנהרות
יש שטענו שצורת עשיית הסגולה שונה מהמקובל, ועשייתה בצורה המקובלת לא גורמת לכלום.
הסגולה
בסוף דבריו כתב, יש שהבינו מדבריו שאפשר לחרוט את הפסוקים על גבי הכוס, אך בדבריו מפורש שיש למחות – להמיס את הקלף שעליו כתובים הפסוקים, בעקבות כךאין מקור לצורת עשיית הסגולה הנהוגה כיום – חריטה בכוס.
FoxTrot
פוקס טרוט (באנגלית: FoxTrot) היא רצועת קומיקס הומוריסטית יומית, הנכתבת ומאוירת בידי הקריקטוריסט ביל אמנד (בעל תואר בפיזיקה), שעברה סינדיקציה ב-10 באפריל 1988. הקומיקס מתמקד בחייהם היומיומיים (אך הלא נורמליים) של משפחת פוקס. הוא שייך לסינדיקט של Universal Press. בישראל הוא פורסם בשנות ה-90 בעיתון הקומיקס תחת השם "משפחת שועלי".
פורמט
בין השנים 1992-1995 הופיע בדו-שבועון הקומיקס - "עיתון הקומיקס" תחת השם "משפחת שועלי", כאשר המשפחה הוצגה כמשפחה ישראלית ושמות הדמויות עוברתו.
עלילה
בדרך כלל, הסטריפים בקומיקס נסובים סביב נסיונותיה של אנדי להתמודד עם השגעונות של הילדים שלה, ניסיונתיו של רוג'ר לשחק גולף, ניסיונתיו של רוג'ר לשדל את אנדי או הילדים לשחק איתו שחמט, המריבות הבלתי פוסקות בין ג'ייסון לפייג’ והתעלולים שמבצעים ג'ייסון וחברו מרקוס.
המשרד לרכוש מדינה (האימפריה הרוסית)
היסטוריה
כאשר הוקמו המשרדים הממשלתיים בשנת 1802, לא היה מתוכנן הקמת מחלקה נפרדת לפיקוח על רכוש המדינה. משימות אלה חולקו בין חטיבות של משרד הפנים ומשרד האוצר. מאז שנת 1811 עסק משרד האוצר בניהול רכוש המדינה, במסגרת המחלקה החמישית.
דאגלס גרהאם
דאגלס אלכסנדר הנרי גרהאם (26 במרץ 1893 – 28 בספטמבר 1971) היה גנרל בצבא בריטניה, אשר פיקד על כוחות במהלך מלחמת העולם השנייה.
מנסה (פירושונים)
ראו גם
}}
קודקס ריוס
הקודקס מכונה גם קודקס וטיקן A או קודקס וטיקנוס A וכן קודקס וטיקנוס 3738 (Codex Vatican A, Codex Vaticanus A, Codex Vaticanus 3738).
Microsoft FrontPage
Microsoft FrontPage (מיקרוסופט פרונטפייג') הוא עורך HTML המשתמש בתכונת WYSIWYG, והוא כלי לניהול אתרי אינטרנט. התוכנה פותחה על ידי מיקרוסופט למערכת ההפעלה Windows, ומצורפת לחלק מגרסאות חבילת מיקרוסופט אופיס.
פרונטפייג' פותחה בתחילה על ידי חברת "Vermeer Technologies Incorporated". שריד לכך ניתן למצוא בקידומת _vti_ in שפרונטפייג' מוסיפה לשמות הקבצים והתיקיות שנוצרו על ידה. מיקרוסופט רכשה את חברת Vermeer בשנת 1996, על מנת שתוכל להוסיף את פרונטפייג' לרשימת התוכנות שלה.
גרסאות
רשימת כל הגרסאות:
קודקס בורג'ה
עמודים 1–8
שמונה העמודים הראשונים של הקודקס מפרטים את 260 ימי השנה (טונאלפוהואלי) כאשר כל שורה של 13 סימני ימים משתרעת על שני עמודים.
ג'יימס קלארק מק'ריינולדס
פסקי דין בולטים
שנים קודם לכן כתב מק'ריינולדס שני פסקי דין בהם הוא עשה שימוש בהגנת התיקון ה-14 לחוקה על זכויות האזרח: "מאייר נגד נברסקה" מ-1923 ו"פירס נגד אגודת האחיות"  מ-1925. פסק הדין מאייר נגד נברסקה היה קשור לחוקי המדינה שאסרו לימוד שפות זרות מודרניות בבתי ספר ציבוריים. מאייר, שלימד גרמנית בבית ספר לותרני, הורשע על פי חוק זה. מק'ריינולדס, שהפך את פסק הדין על בסיס הזכות להליך הוגן, כתב שהחירות המוענקת בסעיף הזכות להליך הוגן שבתיקון ה-14, כוללת את זכות היחיד "לעסוק בכל העיסוקים הנפוצים בחיים, לרכוש ידע שימושי, להינשא, להקים בית ולגדל ילדים, לעבוד את האל על פי צו מצפונו, ובאופן כללי להנות מהזכויות, שחיוניות לחתירה לאושר של האדם החופשי". שתי החלטות אלו שרדו לאחר עידן לוכנר.
קודקס בורג'ה
עמודים 71–76
עמוד 71 מתאר את טונאטיאו, אל השמש שותה את דמה של ציפור כרותת ראש. סביבו מתוארים 13 ציפורי היום, המסמלות את 13 ימי טרקנה.
ג'יימס קלארק מק'ריינולדס
אישיותו
בתחילת דרכו, מזגו השפיע על תפקודו בבית המשפט. לדוגמה, הוא היה נחרץ בדעתו שג'ון קלארק, מינוי נוסף של וילסון, היה "ליברלי מדי" וסירב להחליף עמו מילה. קלארק החליט לפרוש מוקדם מבית המשפט ואמר שהאנטיפתיה הגלויה של מק'ריינולדס הייתה אחד הגורמים להחלטתו זו. מק'ריינולדס סירב לחתום על מכתב הפרידה המסורתי שהוגש לקלארק, ושתמיד היה נהוג להגישו לשופט שפורש. טאפט כתב ש"זוהי דוגמה ברורה לאישיותו של מק'ריינולדס ולקשיים להסתדר עמו".
גסות רוחו של מק'ריינולדס לא הייתה מוגבלת לעמיתיו לכס השיפוט או ליהודים. כאשר צ'ארלס המילטון יוסטון, אחד מעורכי הדין האפרו-אמריקאים הבולטים ביותר באותה תקופה, הופיע בפני בית המשפט לצורך טיעון לטובת ביטול ההפרדה הגזעית בבית הספר למשפטים של אוניברסיטת מיזורי בתיק "גיינס נגד קנדה", סובב מק'ריינולדס את כסאו לאחור כדי שהוא לא יצטרך להביט בהמילטון.
כאשר זומן מק'ריינולדס בפני יושב ראש ועדת מועדון הגולף בצ'בי צ'ייס, מרילנד, כדי להשיב לתלונות נגדו, הוא אמר:
אירוויזיון למוזיקאים צעירים 2018
האירוויזיון למוזיקאים צעירים 2018 היא התחרות ה־19 של "האירוויזיון למוזיקאים צעירים". בריטניה אירחה אותה בפעם השנייה בתולדותיה 36 שנים לאחר שאירחה אותה במהדורתה הראשונה במנצ'סטר ב-1982. התחרות היא הפקה משותפת בין איגוד השידור האירופי, הפסטיבל הבין-לאומי באדינבורו ותאגיד השידור הבריטי שהוא גם רשת השידור המשדרת של התחרות. בתחרות נוטלות חלק כ-18 מדינות חברות באיגוד השידור האירופי, כאשר אלבניה עושה את הופעת הבכורה שלה לצד שבע מדינות אשר שבו לאחר פרישה, ביניהן ישראל המשתתפת בפעם שנייה, כשהיא שבה לאחר היעדרות של 32 שנים, ונציגה הוא תמיר נעמן-פרי. אוסטריה, שיאנית הניצחונות, פרשה מהתחרות לראשונה בתולדותיה. הקונצרט הסופי התקיים באשר הול ב-23 באוגוסט 2018.
מדינות משתתפות
הרשימה הסופית של המשתתפים הוכרזה ב-2 בפברואר 2018, עם שמונה עשרה מדינות שאישרו את השתתפותן. לאלבניה תהיה זו הופעת הבכורה, בעוד שבע מדינות, בלגיה, אסטוניה, יוון, ישראל, רוסיה, ספרד ובריטניה, השתתפו פעם נוספת באירוויזיון למוזיקאים צעירים לשנת 2018. בלגיה השתתפה לאחרונה ב-2006, אסטוניה ב-2004, יוון ב-2014, ישראל ב-1986 וספרד ב-2000. רוסיה והמדינה המארחת, בריטניה, השתתפו לאחרונה ב-2010.
פלימפטון 322
שלשות פיתגוריות
הטבלה שלהלן מסכמת את השלשות שבלוח ואת המספרים שיוצרים אותן. עבור השורות 11 ו-15 מובאים המספרים שיוצרים את השלשות הפרימיטיבית שמהן ניתן להגיע לשלשות שבשורות אלו.
טבלה טריגונומטרית
בטבלה הבאה מסוכמות הזוויות עבור כל אחת מהשורות:
השוואת הפרשנויות השונות
לעומתן, הפרשנות של המספרים ההופכיים מגובה בממצאים שמעידים כי מספרים הופכיים היו מוכרים לבבלים, כמו גם השיטה של השלמה לריבוע.
אוריינטליזם (ספר)
אוריינטליזם (באנגלית: Orientalism) הוא ספר שפרסם ב-1978 חוקר הספרות הפלסטיני-אמריקאי אדוארד סעיד. הספר מעורר המחלוקת הגדיר מחדש את המונח "אוריינטליזם" כמכלול של הנחות שווא העומדות ביסוד הגישה המערבית כלפי חקר המזרח התיכון. לפי סעיד המזרחנות מאופיינת "בדעה קדומה אירוצנטרית, מתוחכמת ועקבית, כנגד העמים הערבים-אסלאמיים ותרבותם". סעיד טוען שמסורת ארוכה של דימויים רומנטיים של אסיה והמזרח התיכון בתרבות המערבית, נתנה באופן עקיף הצדקה לשאיפות האימפריאליות האירופיות והאמריקאיות במזרח. באותה תקיפות, סעיד מגנה את הנטייה של האליטות הערביות להפנים את הרעיונות של המזרחנות המערבית אודות התרבות הערבית.
מיכל שפאק
קריירה
ב-12 במאי הופיע שפאק בחצי הגמר השני של האירוויזיון אשר התקיים בסטוקהולם, שוודיה. שפאק העפיל לגמר לאחר שסיים במקום השישי מתוך 18 מדינות כשהוא מקבל 151 נקודות. ב-14 במאי, בגמר הגדול, הוא הופיע בביצוע ה-12 באותו ערב וסיים במקום השמיני מתוך 26 מדינות. שפאק קיבל 7 נקודות בלבד מחבר השופטים (מקום 25), אך זינק עד למקום השמיני בעקבות הצבעות הקהל בה סיים במקום השלישי, בסך הכל צבר 229 נקודות.
פרסים
בשנת 2013 הוענק לו הפרס הראשון בפסטיבל הזמר הרוסי בז'לונה גורה על ביצועו לשיר הרוסי המפורסם, "עיניים כהות" (רוסית: "Очи чёрные", אוצ'י קורנייה).
חיים אישיים
שפאק סיפר בראיון שהוא סובל מפחד קהל וחושש לפני כל הופעה: "כשהייתי צעיר והייתי שר בסלון הבית, התחבאתי מאחורי הספה וביקשתי מכולם לא להסתכל, זה לא עובר לי עד היום".
לנה גוברמן
ביוגרפיה
נולדה בברסט שבבלארוס ועלתה בגיל שתים עשרה עם משפחתה. סיימה תקשורת חזותית בבצלאל ב-2003. ומאז זכתה שלוש פעמים בציון לשבח בפרס בן-יצחק של מוזיאון ישראל, וכן בפרס שטרן להישגים מיוחדים בתחום האיור. לנה מאיירת בתחומים רבים ומגוונים. השתתפה כמעצבת הדמויות הראשית בסרטם של קולין בראדי וכריסטופר ריב - “גיבור של כולם" ("Everyone's Hero"). איירה לעיתונים ישראליים ובהם הארץ וגלובס בטכניקות דיגיטליות ורישום. בספריה היא משתמשת במגוון טכניקות ובהם אף תפירה (לספר "ברחוב ירמיהו").
קוטי
בשואה
ב-1 ביולי 1941 נכבשה קוטי בידי הרומנים וההונגרים, ואלו החלו בביצוע מעשי התעללות ביהודיה, תוך הטלת סכום כופר על הקהילה וגיוס יהודים לעבודות כפייה. בתקופה זו הובאו לעיירה יהודים שגורשו מקרפטורוס, ויהודי קוטי התגייסו לעזרתם. עם העברת השליטה בעיירה לידי הגרמנים, בספטמבר 1941, הגבירו אלו את הגזירות על יהודיה, חייבו אותם בענידת סרט זרוע, החרימו רכוש רב, הטילו סכומי כופר גבוהים על הקהילה, העלו את מכסות עובדי הכפייה היהודים, והטילו על היהודים מגבלות תנועה. בחורף 1942-1941 מתו רבים מיהודי העיירה ממגפת טיפוס הבהרות. מעת לעת רצחו האיכרים האוקראינים יהודים מהעיירה שניסו להשיג מזון בשדות הסביבה, או לחצות את הגבול לרומניה.
צ'רטוזה די פאדולה
המנזר הוא הגדול ביותר באיטליה. שטחו 51,500 מטרים רבועים והוא כולל 320 חדרים ואולמות, שלושה קלויסטרים, גן, חצר וכנסייה. הוא נבנה במשך 450 שנים, אבל החלקים העיקריים של המבנים הם בסגנון אדריכלות הבארוק.
היסטוריה
המנזר הוקם ב-28 בינואר 1306 על ידי טומאסו סנסוורינו (Tommaso Sanseverino), רוזן מרסיקו מבית סנסוורינו, בסמוך לפאדולה, שעבורו הוא רכש את כנסיית סן לורנצו ואת הנכסים הצמודים לה באמצעות החלפת נכסים ממנזר מונטוורג'ינה (Abbazia territoriale di Montevergine). שטר הקניין של התרומה אושרה ב-27 באפריל 1306 על ידי המלך שארל השני, מלך נאפולי, ואז החלה בניית המבנה.
המבנה
הקלויסטר המרכזי הוא הגדול בעולם ושטחו 12,000 מטרים רבועים, והוא מוקף על ידי 84 עמודים. תאי הנזירים מחוברים לקלויסטר. לכל אחד מהנזירים של המנזר היו שני חדרים וחדר המתנה, עם גישה משלו לגן המנזר, שדרך המזרקות וערוגות הפרחים משדרים את העונג שהבארוק רווה מהטבע המעוצב. בפינה הדרומית-מערבית של הקלויסטר יש גרם המדרגות לספרייה. גרם המדרגות הלולייני עשוי מ-38 מדרגות שיש מונוליתיות המעוגנות בקיר החיצוני ללא תומכות. בשנים 1761–1763, הוסיף האדריכל גאטאנו בארבה (Gaetano Barba) גרם מדרגות מתומן ופתוח לצד הצפון-מערבי של הקלויסטר. בתוכו, שתי מערכות כפולות של מדרגות מובילות לקומה העליונה של הקלויסטר. גרם המדרגות מקורה בכיפה אליפטית.
רנאטו דולבקו
פעילותו המדעית
ב-1986 היה שותף במיזם פרויקט גנום האדם.
דביבון מצוי
מאפייני המין
בתקופות של חורף קשה הוא עשוי לישון במשך תקופות ממושכות, אך לא לישון שנת חורף.
מיסיון
היסטוריה של המיסיון הנוצרי
בסוף תקופת האימפריה הרומית החל המיסיון הנוצרי לפעול גם מחוץ לגבולותיה. אולפילס האריאני (311 – 382), פעל בקרב הגותים הלומברדים והבורגונדים. מרטין מטור (316 – 397) שרת בגאליה ופטריק הקדוש (389 – 461) עמל באירלנד. הכנסייה בעלת המסורת הקדומה ביותר, מהמאה ה-3 לספירה במאלאבר שבדרום הודו טוענת כי תומאס הקדוש היה מייסדה. פרומנטיוס מצור פעל לנצר את האוכלוסייה באתיופיה והפך לפטריארך הראשון של כנסייה זו. גרגוריוס המכונה "המאיר" פעל בארמניה. מארמניה הופצה הנצרות לגאורגיה. במאה ה-5 הגיעו הנסטוריאנים לסין.
הנסיורג שלנברגר
ראשית חיים
בגיל 13 החל לנגן באבוב. ב-1965 זכה במקום הראשון בתחרות לצעירים בגרמניה ובפרס ראשון בניצוח בארצות הברית. למד אבוב, ניצוח ומתמטיקה באופן מקצועי במינכן ודטמולד. זכה בתחרויות חשובות, כגון תחרות ה-ARD במינכן (1972).
הפעם האחרונה שראיתי את פריז
התסריט מבוסס באופן רופף על הסיפור הקצר "בחזרה לבבילון" מאת סקוט פיצג'רלד משנת 1931.
טתיתריה
לבני הקבוצה יש מספר מאפיינים, אשר מפרידים אותם משאר האפרותריים לרבות אבותיהם השפנאים: יש להם שקע רחב בארובות העיניים, שיניים טוחנות רחבות בעלות 2 כפלים, מבנה חלול ועבה בעצם הרקה העוזר לשמיעה תת-מימית ומאפיינים נוספים. מינים אלה הם צמחוניים ומרביתם גדולי-גוף, בעיקר הפילים.
ליאון
ראו גם
}}
Google Earth
Google Earth (בתרגום חופשי לעברית: גוגל ארץ) היא תוכנה המפותחת על ידי גוגל. התוכנה מאפשרת לצפות בתצלומי לוויין של כדור הארץ ברזולוציית צילום גבוהה ביותר (בייחוד בערים מפורסמות כגון ניו יורק, לונדון, פריז או מוסקבה). התוכנה הפכה נגישה לציבור בשנת 2005.
יישומים
ערים גדולות רבות ניתנות לצפייה ברזולוציה גבוהה מספיק כדי לראות בניינים, בתים, מכוניות ואפילו בני אדם. התוכנה מאפשרת גם חיפוש כתובות בכל העולם. ל-Google Earth יש גם מודל דיגיטלי שנאסף על ידי נאס"א המאפשר לראות בשלושה ממדים את הגרנד קניון והר האוורסט.
המקורות לתמונות
בישראל, נראות תמונות הלוויין מטושטשות ביחס למדינות אחרות. עניין זה נובע מחוק אמריקאי משנת 1997 בשם תיקון קייל-בינגמן, האוסר על צילום או הפצת תמונות לוויין של ישראל ברזולוציה גבוהה מ-2 מטרים, במובן שכל פיקסל בתמונה מייצג שני מ"ר על פני השטח. ב-21 ביולי 2020, ולאחר יותר משני עשורים, מנהל האוקיינוסים והאטמוספירה הלאומי פרסם מסמך לפיו יש מספר הולך וגובר של לווייני תצפית מסחריים לא-אמריקניים שמציעים כבר היום תמונות של ישראל ברזולוציה גבוהה מ-2 מטרים, כך שאין עוד טעם להגביל חברות מסחריות אמריקניות, כמו Google Earth. ארצות הברית צפויה לשנות את המדיניות ולהתיר ללווייני תצפית מסחריים למכור תמונות ברזולוציה גבוהה של ישראל מ-0.4 מטרים במקום 2 מטרים.
Google Mars
ביישום Google Mars ניתן לצפות במאדים כפי שראוהו אסטרונומים שונים במהלך הדורות, דבר המאפשר השוואה עם התמונות שהופקו מחלליות מחקר. על המפות מצוינים פרטים שונים אודות טופוגרפית הכוכב כגון קניונים ומכתשים, וכן כלי תעופה חלליים שונים ומסלוליהם (לדוגמה: מארס פאת'פיינדר) כפי שהתקדמו ונסעו על פני המאדים בעבר ובהווה. בנוסף מאפשר השירות לצפות בתצלומי המאדים אשר צולמו בטכנולוגית אינפרא אדום.
שימושים
Google Earth משמשת גם כפלטפורמה למשחקים. בין השאור משחק המלחמה GEwar, המשחק הרשת הראשון המתבסס על פלטפורמת Google Earth, בו המטרה היא להשתלט על כמה שיותר ערים בעולם ולנצח את היריבים באמצעות כריתת בריתות ואסטרטגיות מתוחכמות. והמשחק המקוון GeoGuessr.
רנאטו קרוזונה
שלישיית קרוזונה
באיטליה שמו כבר נשכח ונאלץ להתחיל את הקריירה מחדש. עבד שוב כפסנתרן בליווי תזמורות ריקודים קטנות. כישרונו, לרבות שליטתו במקצבים ובסגנונות שקלט בעת שהותו באריתריאה ובאתיופיה, עוררו עניין בזירה המקומית. הופיע בנאפולי וברומא במועדונים כמו "איל קוליברי" ו"ברניני". ב-28 באוקטובר 1949 הוזמן להופיע עם שלישייה משלו בפתיחת המועדון Shaker Club בנאפולי. בהתחלת ספטמבר גילה את הגיטריסט ההולנדי פטר ואן ווד שהיה הראשון שהוסיף לגיטרה שלו דוושות עם אפקטים חשמליים. אחר כך הצטרף אליהם המתופף ה"פנטזיסט" הנפוליטני ג'ג'ה די ג'אקומו, אחיין של המשורר סלווטורה די ג'אקומו. המופע שלהם שהתחיל עם "מיוזיק מיוזיק מיוזיק" מאת סטיבן וייס וברני באום קטף הצלחה רבה. לבקשת סוחר עשיר ביצעה השלישייה בקצב מהיר את הקטע "השייח" שהפך לדוגמה לסגנונם המקורי. עם זאת באודישן הראשון בחברת התקליטים "פוניט" נכשלו. אז הזמר סרג'ו ברוני הציג אותם בפני המלחין הנפוליטני נינו אוליביירו שארגן להם הקלטה בחברת פאטה. התקליט שכלל את "או, סוזנה" ו-Scalinatella היה להצלחה. השלישייה הוזמנה בהמשך לנגן בחנוכת המועדון "אופן גייט" ברומא ובמועדון הלילה La canzone del mare בקאפרי.
קצב תגובה
סדר אפס
עבור תגובות מסדר אפס, קצב התגובה אינו תלוי בריכוזי המגיבים. במקרה זה משוואת הקצב תהיה:
רנאטו קרוזונה
פרישה בת חמש עשרה שנה
ב-7 בספטמבר 1959 בשיא ההצלחה, פרש קרוזונה ללא הסבר מהבמה. ההודעה על כך נמסרה בעת תוכנית הטלוויזיה Serata di gala (ערב גאלה) שבהנחיית אמה דניאלי. הקהל הוכה בהלם כי לא הבינו איך אמן באמצע הקריירה מוצלחת יכול לעזוב בלי שום סיבה נראית לעין. כמה צהובונים בתקופה טענו שהחלטתו של קרוזונה נגרמה על ידי שבועה שלו בפני המדונה, השערה שיכלה להיות נכונה, בהתחשב בנטייתו האמונית של האמן. עם זאת קרוזונה לא הפסיק לגמרי את הופעותיו. עם הרכבו החדש לצד ג'ג'ה וג'אני טוצי, נמנו באותה תקופה קלאודיו פורלאני, רוברטו אבראמו ופרנקו מוטה. בסוף אפריל והתחלת מאי 1960 שישיית קרוזונה הופיעה שוב על במת קרנגי הול בניו יורק. ב-1 במאי 1960 הוזמנו בתוכנית הטלוויזיה המופע של אד סאליבן, התוכנית המוזיקלית השבועית החשובה ביותר בארצות הברית. אחרי נילה פיצי ודומניקו מודוניו, היה קרוזונה האיטלקי השלישי שהופיע בטלוויזיה האמריקאית. בהנחיית צ'רלטון הסטון, מופע השישייה זכה בהצלחה שעלתה על זו שבסיור הקודם, וזיכה אותם להזמנה נוספת, הפעם בברבנק בקליפורניה ב"המופע של דינה שור". בשובו לאיטליה פרש קרוזונה יחד עם אשתו ליטה ליישוב רוטה ד'אימאניה בנפת ברגמו, והקים שם אולפן קטן להקלטות שבו יצר סדרה מוזיקלית בשם Lettera A (שמשמעותה המילולית כפולה:"האות א" או "מכתב ל..."). בזמן הזה ג'ג'ה יצא לקריירה של סולן. בשנת 1961 הוא התמקם במקום השלישי בפסטיבל של נאפולי עם השיר של ג'יג'י פיזאנו ופוריו רנדינה - Tutt' 'a famiglia (כל המשפחה) ואף הצטרף אחר כך לאופנת ילדי הפרחים במסגרת להקת מוזיקת ביט אבל הצלחתו לא ארכה זמן.
קצב תגובה
תאוריית ההתנגשויות המולקולריות
יש לשים לב כי אמנם תגובה כימית תלויה באינטראקציה בין חלקיקים, אך לא כל אינטראקציה תגרור תגובה כימית. תוצרים מתקבלים רק כאשר החלקיקים הבאים במגע עוברים אנרגיית סף מסוימת (תלויית תגובה) המאפשרת פירוק קשרים כימיים והרכבת קשרים חדשים.
גורמים משפיעים
ישנם גורמים רבים המשפיעים על קצב התגובה. את ההשפעות של מרבית גורמים אלה ניתן לתאר באמצעות משוואת הקצב ומשוואות שנובעות מתאוריית ההתנגשויות המולקולריות.
טמפרטורה
לתאוריית ההתנגשויות יש מספר חסרונות בתיאור תגובות כימיות מורכבות והיא לא מנבאת את קבועי הקצב באופן מדויק, לכן השימוש הרווח לצורך ניבוי קצב תגובה כתלות בטמפרטורה הוא במשוואת ארניוס.
לחץ
עבור תגובה הקורית במצב הפעלה:
ריכוז
לריכוזי המגיבים יש השפעה מרכזית על קצב התגובה. כפי שראינו ממשוואת הקצב, עלייה בריכוז המגיבים מעידה ישירות על עלייה בקצב התגובה. בנוסף, על פי תאוריית ההתנגשויות, המולקולות חייבות להתנגש על מנת להגיב ביחד. ככל שריכוז המגיבים עולה, תדירות ההתנגשויות של המולקולות עולה. בנוסף, הן פוגעות זו בזו חזק יותר כיוון והן במגע קרוב יותר. בכך, עלייה בריכוז מגדילה גם את הכמות היחסית של ההתנגשויות הפוריות בין המגיבים.
מצב צבירה ושטח פנים
למצבי הצבירה ולשטחי הפנים של המגיבים במערכת יש השפעה מרכזית על קצב התגובה. משטח המגע בין המגיבים הוא בעצם חתך הפעולה של התגובה הכימית.
גאדג'ייבו
היסטוריה
היישוב הוזכר לראשונה ב-15 במאי 1957. עד 1967 נקרא הכפר בשם יגלנאיה גובה. ב-16 באוקטובר 1967 נקרא גאדג'ייבו לזכרו של גיבור ברית המועצות, קפטן מאגומט גאדג'ייב, שמת ב-12 במאי 1942 בקרב על הצוללת K-23.
ריטה קוגן
קישורים חיצוניים
מכּתביה ותרגומיה:
הר קיפין
גילוי ומיפוי ההר
ההר התגלה בדצמבר 1908 על ידי המשלחת הבריטית לאנטארקטיקה (משלחת נמרוד), אשר חקרה את אנטארקטיקה בין השנים 1907–1909, בפיקודו של ארנסט שקלטון.
משרד האוצר (האימפריה הרוסית)
רקע כללי
תחת יקטרינה השנייה, על פי צו מ-24 באוקטובר 1780, הוקמה "המשלחת להכנסות המדינה", בשנת 1781 היא חולקה לארבע משלחות עצמאיות:
היסטוריה
משרד האוצר המשיך לאסוף גופים ממשלתיים אחרים שבתחום שיפוטו וריכז סמכויות בידיו:
המתקפה על הנציגויות הדיפלומטיות הסעודיות באיראן
המתקפה על הנציגויות הדיפלומטיות הסעודיות באיראן התרחשה בינואר 2016 ובה אספסוף איראני אשר הפגין על הוצאתו להורג של נימר א-נימר, הסתער על בניין שגרירות ערב הסעודית בטהראן והצית אותו בעזרת בקבוקי תבערה, בנוסף לכך המון איראני במשהד פרץ לקונסוליה הסעודית בעיר ובזז אותה. לאחר המתקפה, הגיעו אנשי משטרת איראן אשר פיזרו את המפגינים וכיבו את השריפה.
רקע
רגעים ספורים לאחר הוצאתו להורג של נימר א-נימר, שהיה איש דת שיעי בולט בסעודיה ובעולם הערבי, זומן הממונה על היחסים הסעודי למשרד החוץ האיראני כדי לנזוף בו על ההוצאה להורג של אל-נימר. דובר משרד החוץ האיראני, חוסיין ג'עברי טען כי "ממשלת סעודיה תומכה בארגוני טרור, תוך דיכוי מבקרים".
רד"ק
תולדות חייו
אביו של הרד"ק, רבי יוסף קמחי (הריק"ם), היה בלשן ופרשן מקרא בן ספרד. בעקבות רדיפות המואחידינים נמלטה משפחת קמחי לפרובאנס שבדרום צרפת, והתיישבה בעיר נרבונה. ככל הנראה, שם נולד הרד"ק.
רד"ק הרבה לעיין בפילוסופיה ובמדעים, והושפע מאוד בכך מהאבן עזרא ומהרמב"ם. בעת הפולמוס על כתבי הרמב"ם צידד רד"ק בתומכי הרמב"ם.
דרכו בפירושיו
הרד"ק עושה שימוש רב בתרגום יונתן. הוא מפרשו בהרבה מקומות ומביא גרסאות שונות.
קול דודי דופק
"קול דודי דופק" הוא מאמר מפורסם שכתב הרב יוסף דב סולובייצ'יק, המבוסס על נאום פרו-ציוני שנשא ביום העצמאות השמיני של מדינת ישראל בישיבת רבי יצחק אלחנן בניו יורק.
האדם אל מול הסבל
בתארו את יכולתו של האדם לחיות קיום פעיל, הרב סולובייצ'יק מנסח אקזיסטנציאליזם יהודי הלכתי:
הדוד דופק בדלת
שש דפיקות מונה הרב:
לוקאס פילם
לוקאס פילם נוסדה על ידי ג'ורג' לוקאס בשנת 1971, בעיר סן רפאל שבקליפורניה בארצות הברית. מרבית פעילות החברה עברה לסן פרנסיסקו בשנת 2005. חברת וולט דיסני רכשה את לוקאס פילם בשנת 2012 בהערכת שווי של 4.06 מיליארד דולר ומאז היא האחראית על הזיכיונות והפצתם.
בית הכנסת אבוהב
כיפת בית הכנסת מעוטרת בסמלי שנים עשר השבטים, בציורים של כלי נגינה ששימשו בבית המקדש, וכן בחמישה כתרים: כתר תורה, כתר כהונה, כתר מלכות, כתר שם טוב, וכתר ייחודי; כתר קרובה הישועה. בצידה הדרומי, הפונה לירושלים, של כיפת בית הכנסת מצוירת כיפת הסלע ותחתיו הכיתוב "מקום בית המקדש". הציור נמחק בשנת 2012 על ידי אלמונים, ושוחזר חמישה חודשים לאחר מכן. על קירות בית הכנסת תלויים ציורים של הציירת הארצישראלית, ציונה תג'ר.
מדריך אתרים
מדריכי האתרים הנודעים ביותר בעולם הם המדריך הפתוח החופשי לשימוש והמדריך המסחרי של Yahoo. מדריכי האתרים המפורסמים בעברית הם הגרסה המקומית של המדריך הפתוח והמדריך של וואלה!.
זבורניק
הקהילה היהודית
ב-1910 מנתה הקהילה 148 נפשות. לאחר מלחמת העולם הראשונה החלה במקום פעילות ציונית והוקם סניף של התנועה וכן אגודת נוער. ב-1921 התגוררו בזבורניק 134 יהודים, שהיוו 4.27 אחוזים מכלל האוכלוסייה. בפרוץ מלחמת העולם השנייה מנתה הקהילה 78 נפשות. לאחר כיבוש יוגוסלביה על ידי גרמניה הנאצית וכינון משטר האוסטאשה, הוחל ברדיפות יהודים. במאי 1942 בוצעה אקציה ובה נעצרו בני הקהילה. הם גורשו לשאבאץ ומשם הובלו למחנה הריכוז באנייצה. רוב המגורשים נרצחו. ב-1968 התגוררו בזבורניק 11 יהודים.
מבנה בית הכנסת שרד, נכון ל-1999 עמד על תילו ושימש בית מגורים. נכון ל-2009 היה בית העלמין מצוי בשטח העיר. בית העלמין לא היה מגודר ולא מתוחזק, נגרמו בו נזקים רבים, והשטח שימש כגינת ירק.
פאני אלסלר
ילדות ולימודים
פאני אלסלר נולדה בגומפנדורף, שכונה בווינה. אביה יוהאן פלוריאן אלסלר היה דור שני לאנשי חצרו של ניקולאוס I, הנסיך אסטרהאזי. הן יוהאן והן אחיו יוזף הועסקו כמעתיקים לקאפלמייסטר של הנסיך, יוזף היידן. בהמשך היה יוהאן למשרת האישי של היידן, טיפל בו עד יומו האחרון, ואף היה נוכח בשעת מותו.
קריירה
משחר ילדותה הוכנה פאני לבלט, והופעתה הראשונה התקיימה בתיאטרון קרנטנרטור בווינה לפני שמלאו לה שבע. כמעט תמיד רקדה עם אחותה תרזה, שהייתה גדולה ממנה בשנתיים; האחיות למדו ריקוד אצל ז'אן-פייר אמור ופרידריך הורשלט, מאז מלאו לפאני 9, וכן נסעו לנאפולי ללמוד אצל גאטנו ג'ויה. לאחר שצברו כמה שנות ניסיון יחדיו בווינה, נסעו האחיות לנאפולי בשנת 1827. בתקופת שהותן שם, ניהלה פאני פרשיית אהבים עם לאופולד, הנסיך מסאלרנו, בנו של פרדיננד הראשון, מלך שתי הסיציליות.
הספרייה הלאומית של אוסטרליה
אוספי הספרייה
נכון לסוף שנת 2016, בספרייה 6,928,238 פריטים, על גבי מדפים שאורכם הכללי נאמד ב-15 ק"מ. אוספי הספרייה נחשבים לאוסף החשוב ביותר של מידע אודות התרבות של אוסטרליה, ושל הספרות האוסטרלית. אוספי הספרייה כוללים ספרים, כתבי עת, אתרי אינטרנט, תמונות, תצלומים, מפות, קובצי קול, הקלטות של מידע היסטורי ורבלי שאינו מצוי בכתובים (oral history recordings) ואפמרה.
Gingerbread Man
רקע וכתיבה
השיר נכתב על ידי מלאני מרטינז לבדה והופק על ידי מייקל קינן ועל ידי המפיק המוזיקלי ארתור מקארתור. את הטיזר הרשמי של השיר פרסמה מרטינז בעמוד הטוויטר שלה ב-21 בדצמבר 2015. השיר לא תוכנן לעלות לאייטונס, אך בהמשך עלה לשם.
פר אקוטיפרונס
החוקר אדווין ה. קולברט האמין שפר זה היה אביו הקדמון של הסוג, ממנו התפצלו כל שאר המינים האסייתיים והוא היה גם אביו של תת-המין הנכחד שור הבר ההודי, אשר כיום נחשב לקרוב לזבו ולשור הבר. נראה שהיה מראשוני הפרים האסייתיים ואולי הוא התפתח מפרים אפריקאים קדומים יותר כמו הפלוראוביס ולפטובוס.
הר צ'טווינד
ההר מממוקם 5.5 קילומטרים מדרום להר גאוס.
ארטם דובביק
נבחרת אוקראינה
עם הנבחרת עד גיל 21 השתתף באליפות אירופה כבן 19 וגם במוקדמות אליפות אירופה לשנת 2019.
כשחקן מחליף ביורו 2020 החליף דובביק את אנדריי ירמולנקו בהארכה של שמינית הגמר נגד שוודיה. רגע לפני שהמשחק הולך לבעיטות עונשין מהנקודה הלבנה לאחר תוצאת 1–1, דובביק כבש בדקה האחרונה את שער הניצחון לזכות אוקראינה שבזכותו העפילו לרבע הגמר והבטיחו ניצחון של 1–2.
יחסי ארצות הברית–סלובקיה
צ'כוסלובקיה
נשיא ארצות הברית וודרו וילסון תרם רבות להקמת צ'כוסלובקיה, ו-14 הנקודות של הנשיא וילסון, כולל הזכות של קבוצות אתניות להקים מדינות משלהם, היו בסיס האיחוד של הצ'כים והסלובקים. טומאש מסריק, נשיא צ'כוסלובקיה הראשון, ביקר בארצות הברית במהלך מלחמת העולם הראשונה, ועבד עם פקידים אמריקנים בפיתוח הבסיס של המדינה החדשה, ואף השתמש בחוקה האמריקנית כמודל לחוקה הצ'כוסלובקית הראשונה.
לאחר מהפכת הקטיפה של 1989, היחסים הדו-צדדיים השתפרו מאוד, ודיסידנטים שפעלו בעבר בעידוד ארצות הברית ופעלו לשיפור זכויות האדם הגיעו לדרגות בכירות בממשלה. הנשיא ואצלב האוול בביקורו הרשמי הראשון כנשיא צ'כוסלובקיה, נאם בפני הקונגרס האמריקני ונקטע 21 פעמים על ידי תשואות הנוכחים. בשנת 1990, ביום השנה הראשון למהפכה, הבטיח הנשיא ג'ורג' בוש, בנוכחות קהל נלהב בכיכר ואצלב בפראג, תמיכה אמריקנית בבניית צ'כוסלובקיה דמוקרטית, וממשלת ארצות הברית אף עודדה באופן פעיל את השינוי הפוליטי והכלכלי.
מכתשית יבשה
מכתשית יבשה היא בעיה רפואית קלה המתרחשת בלסת לאחר עקירת שן. מהות הבעיה היא אי הגלדה והיסגרות רגילה של מכתש העקירה, ולעיתים כתוצאה מכך גם זיהומים במקום. מצב מכתשית יבשה מלווה בכאב עז אשר לעיתים מוקרן לכיוון אזורים שונים בפנים (בהתאם למיקום השן ולפריסת העצבים).
יהלומי מאך
מנגנון הפעולה
בזמן בו הזורם יוצא מהנחיר, הלחץ הסביבתי ידחוס את הזרימה. הדחיסה החיצונית נוצרת עקב גלי הלם משופעים הנוטים בזווית של הזרימה. הזרימה הדחוסה מתרחבת על ידי גלי התפשטות (הנקראה גם "מניפת התפשטות") וכל "יהלום" נוצר על ידי צימוד של גל הלם אלכסוני עם מניפת התפשטות. כאשר הזרימה הדחוסה מגיעה לזווית המקבילה לקו המרכזי של הנחיר, נוצר גל הלם ניצב. שם נמצא יהלום הדחף הראשון. המרווח בין הנחיר ליהלום הראשון נקרא "Zone of Silence". אפשר להעריך את המרחק בין קונוס ההתפשטות ליהלום הראשון על ידי הנוסחה:
ארטילריה
כאשר פגזים ארטילריים נורים, גז יוצא מקצה הקנה במהירות גבוהה (על קולית) ויוצר סדרת יהלומי מאך. היהלומים יוצרים נקודות אור חזקות שיכולות לחשוף את מיקום התותח לאויב. נמצא שכאשר היחס בין לחץ הזורם ללחץ הסביבה קטן יהלומי המאך קטנים משמעותית. הוספת מסתיר רשף בקצה הקנה מונעת את תופעת יהלומי המאך לחלוטין.
קלינינגרד
דוכסות פרוסיה
קניגסברג התפתחה והפכה לעיר הגדולה ביותר בדוכסות פרוסיה, שעתה הייתה חלק מחבר העמים הפולני-ליטאי ונהנתה מאוטונומיה ניכרת, פרלמנט נפרד, וזכות למטבע נפרד.
ברית המועצות והפדרציה הרוסית
במהלך המלחמה הקרה הייתה קלינינגרד נמל צבאי חשוב, והשליש הצפוני של מזרח פרוסיה, שהפך לחלק מרוסיה בשם "קלינינגרד אובלסט" של ברית המועצות, היה סגור למבקרים.
בעיר נמצאת המפקדה הראשית של הצי הבלטי של רוסיה. בקיץ 2018 העיר ארחה ארבעה משחקים בשלב הבתים במונדיאל 2018, לאחר שנחנך בה אצטדיון קלינינגרד החדש.
ספורט
בעבר ייצגו את העיר מועדוני כדורגל אחרים כדוגמת וסט קלינינגרד, "בלטיקה-2", אך אלה היו קבוצות חובבניות.
יהודים בקניגסברג
בקניגסברג היה כנראה בית דפוס גדול ועתיק למדי, ייתכן שבבעלות יהודית. יואל משה סלומון למד כאן את מלאכת הדפוס בנעוריו. ספרים רבים וייחודיים הודפסו בקניגסברג, כולל ספרים מראשוני החסידות כמו כתבי המגיד ממעזריטש, אך גם ספרים נגד החסידות כמו זמיר עריצים.
בלילה שבין ה-9 ל-10 בנובמבר 1938, הוא ליל הבדולח, שרף המון גרמני את חמשת בתי הכנסת של קניגסברג וחלק מבית הספר ששכן באחד מבתי הכנסת. חלק מהיהודים הצליח להגר ורובם נשלחו לטרזיינשטט (Theresienstadt) עד סוף 1942. עם כבוש העיר על ידי הסובייטים נותרו בה יהודים מעטים, בעיקר כאלה שהיו נשואים ללא-יהודים. בשנת 1948 גורשו יהודים אלה יחד עם תושביה הגרמנים של העיר שהפכה לקלינינגרד.
יחסי אסטוניה–ארצות הברית
היחסים שבין ארצות הברית של אמריקה לבין אסטוניה כוננו עם הקמת אסטוניה העצמאית לאחר מלחמת העולם הראשונה, וכיום מתקיימים יחסים דיפלומטיים מלאים ביניהם. על פי דו"ח המנהיגות העולמית של ארצות הברית לשנת 2012, 31% מהאסטונים מרוצים מההנהגה האמריקנית, כאשר 32% אינם מסכימים ו-37% אינם בטוחים.
אירועי דצמבר 1944 ביוון
הקרבות
הקרבות באפירוס ואתונה נמשכו במשך 37 יום, ובשאר יוון לא תקפו כוחות חזית השחרור הלאומית את הבריטים. כך למשל כוחות ה- DSE, בפיקודם של מרקוס ופיאדיס (Μάρκος Βαφειάδης) והגנרל בקינדזיס נפרסו בסלוניקי ובסביבותיה, אבל לא תקפו את החטיבה הבריטית שם.